Държавен вестник, бр. 86, 2023 г., стр. 45

БРОЙ  86	
Д Ъ Р Ж А В Е Н  В Е С Т Н И К 	
СТР.  45  
(2) Всяка страна информира писмено 
другата при настъпването на промени в 
приложимите разпоредби и политики, които 
могат да окажат въздействие върху защита­
та на Класифицирана информация по това 
Споразумение.
(3) По искане Страните извършват посе­
щения до своите структури от представители 
на Компетентния орган на другата Страна, за 
което могат да бъдат информирани относно 
режима по сигурността на Страната-полу­
чател, както и за мерките за изпълнение на 
изискванията за сигурност по това Спора­
зумение.
(4) Искане за такова посещение се отпра­
вя до другата Страна поне три (3) седмици 
предварително.
Член 13
Влизане в сила, действие и прекратяване
(1) Това Споразумение се сключва за не­
определен период от време и влиза в сила 
от датата на изпълнение на българската 
вътрешноправна процедура, необходима 
за неговото влизане в сила, за която дата 
Република България уведомява по диплома­
тически път OCCAR.
(2) Страните могат да изменят това Спо­
разумение по всяко време по взаимно пис­
мено съгласие. Всяко договорено изменение 
влиза в сила в съответствие с процедурата, 
установена в ал. 1 от настоящата разпоредба, 
освен ако не е предвидено друго от Страните.
(3) Страните могат да прекратят това 
Споразумение по всяко време по взаимно 
писмено съгласие, като чрез консултации 
определят датата на влизане в сила на пре­
кратяването. Всяка от Страните може да пре­
крати Споразумението писмено с 6-месечно 
предизвестие, отправено до другата Страна.
(4) В случай на прекратяване на действието 
Класифицираната информация, предоставена 
или създадена по силата на това Споразумение, 
продължава да бъде защитавана в съответствие 
с неговите разпоредби.
В потвърждение на което долуподписани­
те, надлежно упълномощени за това лица, 
подписаха това Споразумение.
Подписано в София на 26.06.2023 г. и в Бон 
на 30.06.2023 г. в два оригинала на български 
и на английски език, като двата текста имат 
еднаква сила. В случай на различия при тъл­
куването меродавен е текстът на английски 
език.
За правителството на
Република България:
Цвятко Георгиев,
председател на
Държавната комисия
по сигурността на
информацията
За Организацията за
сътрудничество в
областта
на въоръженията:
Йоаким Зукер,
директор на
Изпълнителната
администрация
7475
МИНИСТЕРСТВО 
НА ЗЕМЕДЕЛИЕТО И ХРАНИТЕ
Наредба за изменение и допълнение на На­
редба № 11 от 2023 г. за условията и реда за 
предоставяне на спешна финансова помощ на 
земеделски стопани, отглеждащи слънчоглед 
(ДВ, бр. 66 от 2023 г.)
§ 1. В чл. 1 накрая се добавя „и Регламент 
за изпълнение (ЕС) 2023/1343 на Комисията 
от 30 юни 2023 г. за предвиждане на спешна 
мярка за подпомагане на секторите на зър­
нените и маслодайните култури в България, 
Полша, Румъния, Словакия и Унгария (OB, 
L 168, 3.7.2023 г.) (Регламент за изпълнение 
(ЕС) 2023/1343)“.
§ 2. Член 3 се изменя така:
„Чл. 3. Бюджетът за подпомагане на зе­
меделските стопани, посочени в чл. 2, е:
1. 32 759 650,00 лв. по чл. 2, параграф 1, 
буква „а“ от Регламент за изпълнение (ЕС) 
2023/739; съгласно чл. 2, параграф 2 от съ-
щия регламент се предоставя допълнител­
но национално финансиране в размер на 
32 759 650,00 лв. при наличие на средства в бю­
джета на Държавен фонд „Земеделие“ (ДФЗ);
2. 19 108 166,00 лв. по чл. 2, параграф 1, 
буква „а“ от Регламент за изпълнение (ЕС) 
2023/1343.“
§ 3. В чл. 4 думата „Ставката“ се заменя 
със „Ставките“, а „определя“ се заменя с 
„определят“.
§ 4. В чл. 7, ал. 1 т. 6 се изменя така:
„6. имат публични задължения за данъци 
или задължителни осигурителни вноски, 
установени с окончателно съдебно решение 
или окончателен административен акт, с 
изключение на разсрочени, отсрочени или 
обезпечени задължения.“
§ 5. В чл. 8 се правят следните изменения 
и допълнения:
1. Създава се ал. 1а:
„(1а) Приемът на заявления за предос­
тавяне на спешна финансова помощ по 
Регламент за изпълнение (ЕС) 2023/1343 
започва 10 работни дни след влизане в сила 
на изменението на настоящата наредба и е 
за период от 10 работни дни.“
2. В ал. 2:
а) в основния текст думите „В срока по 
ал. 1“ се заменят със „За получаване на 
подпомагане“;
б) в т. 2 се създава изречение второ: „кан­
дидатите за подпомагане по Регламент за 
изпълнение (ЕС) 2023/1343, които са заявили 
подпомагане по Регламент за изпълнение 
(ЕС) 2023/739, представят удостоверение 
само при промяна на банковата сметка;“.
§ 6. В чл. 9 се правят следните изменения 
и допълнения: